**Районна избирателна комисия Добрич**

**ПРОТОКОЛ**
№ 01-НС/22.05.2021г.

Днес 22.05.2021г. в град Добрич се проведе заседание на РИК Добрич

На заседанието ПРИСЪСТВАХА:

|  |  |
| --- | --- |
| ПРЕДСЕДАТЕЛ: | Цонка Георгиева Велкова |
| ЗАМ.-ПРЕДСЕДАТЕЛ: | Диана Илиева Далакманска |
| ЗАМ.-ПРЕДСЕДАТЕЛ: | Мелекбер Мустафа Абил |
| СЕКРЕТАР: | Руслава Ганчева Гаврилова |
| ЧЛЕНОВЕ: | Димчо Илиев Илиев |
|   |  |
|   | Илиана Георгиева Момчева |
|   | Бранимир Димитров Вълчанов |
|   | Петя Райнова Карагеоргиева |
|   | Кристина Кирилова Костова-Хюсеин |
|   | Наджие Али Адем |
|  | Диляна Данаилова Василева |
|  | Християн Тодоров Христов |

ОТСЪСТВА: Александрина Богомилова Желязкова

Заседанието беше открито в 16:30 часа и председателствано от Председателя на РИК - Добрич, Цонка Велкова.

Същият предложи заседанието да се проведе при следния дневен ред:

1. Входящата кореспонденция

2. Номерация на решенията на Районна избирателна комисия – Добрич в изборите за народни представители на 11 юли 2021г., място и начин на обявяване.

3. Определяне на адрес и приемно време на Районна избирателна комисия – Добрич в изборите за народни представители на 11 юли 2021г.

4. Печат на Районна избирателна комисия в Осми изборен район – Добрички в изборите за народни представители на 11 юли 2021г.

5. Реда за свикване на заседания и начина на приемане на решения и обявяването им от РИК Добрич в изборите за народни представители на 11 юли 2021 г.

6. Създаване на работна група от специалисти, които да подпомагат дейността на РИК Добрич при произвеждане на изборите за народни представители на 11 юли 2021г.

7. Назначаване специалист - експерт към РИК Добрич

8. Разни

**По точка първа от дневния ред :**

Входящата кореспонденция бе докладвана от секретаря – Руслава Гаврилова

**По точка втора от дневния ред :**

Председателят на РИК Добрич Цонка Велкова предложи за разглеждане номерацията на решенията на Районна избирателна комисия - Добрич, място и начин на обявяване.

След направени разисквания и констатация и на основание чл. 72, ал. 2 от ИК, Решение №15-НС/15.05.2021г. и Раздел II от Решение № 80-НС/21.05.2021г. на ЦИК, Районната избирателна комисия в Осми изборен район – Добрички,

**РЕШИ:**

1. Взетите от комисията решения, относно произвеждане на изборите за народни представители, насрочени за 11 юли 2021г., имат единна последователна номерация с арабски цифри, като след съответната цифра се поставя тире и абревиатура „НС". Номерацията на решенията започва от „№ 1-НС"**.**

2. Решенията на комисията се обявяват на Информационно табло от лявата страна на централния вход на Областна администрация на Област Добрич с адрес: гр. Добрич, ул. „Независимост“ №5 сградата, в която се помещава. Таблото се обозначава с надпис: „ИНФОРМАЦИОННО ТАБЛО“ на Районна избирателна комисия – Добрич.

3. Районна избирателна комисия – Добрич обявява решенията си незабавно след приемането им чрез поставяне на т

аблото по т. 2., и чрез публикуване на интернет страницата си. На екземплярите от решенията, които се обявяват, се отбелязват датата и часът на поставянето им. Екземплярите от обявените решения се свалят не по-рано от три дни от поставянето, като върху тях се отбелязва датата и часът на свалянето. Поставянето и свалянето се удостоверяват с подписите на най-малко двама от членовете на комисията, предложени от различни партии и коалиции. Свалените екземпляри се съхраняват в архива на комисията.

4. Срокът за обжалване на решенията на РИК Добрич започва да тече от по-късното по ред обявяване/публикуване.

Гласували: 12 членове на РИК:

за: Цонка Георгиева Велкова, Диана Илиева Далакманска, Мелекбер Мустафа Абил, Руслава Ганчева Гаврилова, Димчо Илиев Илиев, Илиана Георгиева Момчева, Бранимир Димитров Вълчанов, Петя Райкова Карагеоргиева, Кристина Кирилова Костова-Хюсеин, Наджие Али Адем, Диляна Данаилова Василева, Християн Тодоров Христов

против: няма

**По точка трета от дневния ред :**

Председателят Цонка Велкова предложи седалище, адрес за кореспонденция и приемно време на Районна избирателна комисия – Добрич

След направени разисквания и констатации, и на основание чл.72, ал.1, т.1 от ИК, Районна избирателна комисия в Осми изборен район - Добрички

**РЕШИ:**

1. Определя седалище и адрес за кореспонденция на РИК Добрич:

9300, гр. Добрич, ул.  „Независимост“ № 5 – сградата на Областна администрация

1. Приемното време на комисията е всеки календарен ден от 09:00 часа до 17:00 часа.

Гласували: 12 членове на РИК:

за: Цонка Георгиева Велкова, Диана Илиева Далакманска, Мелекбер Мустафа Абил, Руслава Ганчева Гаврилова, Димчо Илиев Илиев, Илиана Георгиева Момчева, Бранимир Димитров Вълчанов, Петя Райкова Карагеоргиева, Кристина Кирилова Костова-Хюсеин, Наджие Али Адем, Диляна Данаилова Василева, Християн Тодоров Христов

против: няма

**По точка четвърта от дневния ред :**

Председателят Цонка Велкова предложи да се маркират печатите Районна избирателна комисия в Осми изборен район – Добрички в изборите за народни представители на 11 юли 2021г.

След направени разисквания и констатации, и на основание чл. 72, ал. 1 ИК и Решение № 37-НС/19.05.2021г. на ЦИК, Районната избирателна комисия в Осми изборен район – Добрички,

**РЕШИ:**

Печатът на районните избирателни комисии е кръгъл с един пръстен. Във вътрешния кръг се изписва текстът „РИК“, наименованието и номерът на района. В пръстена се изписва текстът „Избори 46 НС 2021“.

Районна избирателна комисия Добрич има 3 /три/ броя печати.

РИК - Добрич, определи Християн Тодоров Христов заедно с председателя на комисията Цонка Велкова да извършат маркиране на печатите по уникален начин, за което да се състави отделен протокол, съдържащ най-малко 3 /три/ отпечатъка от всеки от маркираните печати.

Протоколът се подписа от всички присъстващи членове на РИК - Добрич.

Гласували: 12 членове на РИК:

за: Цонка Георгиева Велкова, Диана Илиева Далакманска, Мелекбер Мустафа Абил, Руслава Ганчева Гаврилова, Димчо Илиев Илиев, Илиана Георгиева Момчева, Бранимир Димитров Вълчанов, Петя Райкова Карагеоргиева, Кристина Кирилова Костова-Хюсеин, Наджие Али Адем, Диляна Данаилова Василева, Християн Тодоров Христов

против: няма

**По точка пета от дневния ред :**

Председателят Цонка Велкова предложи проект на решение за реда за свикване на заседания и начина на приемане на решения и обявяването им от РИК - Добрич в изборите за народни представители на 11 юли 2021 г.

След направени разисквания и констатации, и на основание чл. 70, чл.71 и чл.72 от ИК и решение № 80-НС/21.05.2021г.на ЦИК, Районната избирателна комисия в Осми изборен район – Добрички

**РЕШИ:**

1. Заседанията на РИК Добрич се свикват от нейния председател или по искане на една трета от членовете й. При отсъствие на председателя заседанията на РИК Добрич се свикват от определен от него заместник-председател.

2. Членовете на РИК Добрич се уведомяват за датата и часа на насрочените заседания по телефон и чрез съобщение, което се публикува на интернет страницата на комисията.

3. Заседанията на РИК Добрич са присъствени и се излъчват в реално време в интернет чрез интернет страницата на комисията, на която предварително се обявява проект за дневен ред.

4. Заседанията на РИК Добрич са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.

5. Гласуването е явно и поименно. Гласува се „за“ или „против“. Не се допуска гласуване „въздържал се“.

6. Членовете на РИК Добрич, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.

Членовете на РИК Добрич, когато не са съгласни с прието решение, могат да изразят „особено мнение“, като писмено посочат в какво се изразява то.

7. За заседанията на РИК Добрич се съставя протокол, който се подписва от председателя и секретаря и се публикува на интернет страницата на комисията.

8. Районната избирателна комисия приема решенията си с мнозинство две трети от присъстващите членове и при наличие на кворум съгласно т. 4.

9. Когато РИК Добрич при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 70, ал. 4, изречение второ ИК. В този случай в мотивите на решенията се изписва кратко описание на предложението за решение и изложените съображения против, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 70, ал. 4, изр. второ ИК.

10. При отмяна на решението по т. 9, РИК Добрич постановява ново решение, което се приема с мнозинство повече от половината от членовете ѝ.

11. Решенията, удостоверенията и текущата кореспонденция на РИК Добрич се подписват от председателя и секретаря.

12. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

13. Когато отсъстват и председателят, и секретарят, решенията, протоколите, удостоверенията и текущата кореспонденция се подписват от определен заместник-председател и от определен с решение на комисията член, предложени от различни партии и коалиции.

14. Решенията, протоколите, удостоверенията и текущата кореспонденция на РИК Добрич се подпечатват с печата им.

15. На заседанията на комисията може да присъстват застъпници, представители на партии, коалиции и инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

16. Районната избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, включително от машинното гласуване, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.

17. Районната избирателна комисия публикува на интернет страницата си видеозапис (архив) от заседанията на комисията незабавно след приключване на съответното заседание.

Гласували: 12 членове на РИК:

за: Цонка Георгиева Велкова, Диана Илиева Далакманска, Мелекбер Мустафа Абил, Руслава Ганчева Гаврилова, Димчо Илиев Илиев, Илиана Георгиева Момчева, Бранимир Димитров Вълчанов, Петя Райкова Карагеоргиева, Кристина Кирилова Костова-Хюсеин, Наджие Али Адем, Диляна Данаилова Василева, Християн Тодоров Христов

против: няма

**По точка шеста от дневния ред:**

Председателят Цонка Велкова предложи създаване на работна група от специалисти, които да подпомагат дейността на РИК Добрич при произвеждане на изборите за народни представители на 11 юли 2021г.

След направени разисквания и констатации, и на основание чл.63, чл.72, ал. 1, т. 1 от ИК и Решение № 10-НС от 13.05.2021г. на ЦИК, Районната избирателна комисия в Осми изборен район - Добрички,

**РЕШИ:**

За подпомагане дейността на РИК Добрич одобрява следният брой специалисти, както следва:

* 2 (двама ) специалист - експерт към РИК
* 4 (четирима) специалист - технически сътрудник към РИК

Гласували: 12 членове на РИК:

за: Цонка Георгиева Велкова, Диана Илиева Далакманска, Мелекбер Мустафа Абил, Руслава Ганчева Гаврилова, Димчо Илиев Илиев, Илиана Георгиева Момчева, Бранимир Димитров Вълчанов, Петя Райкова Карагеоргиева, Кристина Кирилова Костова-Хюсеин, Наджие Али Адем, Диляна Данаилова Василева, Християн Тодоров Христов

против: няма

**По точка седма от дневния ред :**

Председателят Цонка Велкова предложи назначаване специалист - експерт към РИК – Добрич

След направени разисквания и констатации, и на основание чл.72, ал.1, т. 1 от ИК и във връзка с Решение № 10-НС от 13.05.2021г. на ЦИК, Районна избирателна комисия в Осми изборен район - Добрички

**РЕШИ:**

Одобрява кандидатурата на Виолета Йорданова Илиева от гр. Добрич за специалист – експерт към РИК Добрич

Предлага на Областния управител със същата да бъде сключен договор, считано от 22.05.2021г. до 14 дни включително от произвеждане на изборите – 25 юли 2021 г.

Препис от решението да се изпрати на Областния управител на Област с административен център гр. Добрич за сключване на договор.

Гласували: 12 членове на РИК:

за: Цонка Георгиева Велкова, Диана Илиева Далакманска, Мелекбер Мустафа Абил, Руслава Ганчева Гаврилова, Димчо Илиев Илиев, Илиана Георгиева Момчева, Бранимир Димитров Вълчанов, Петя Райкова Карагеоргиева, Кристина Кирилова Костова-Хюсеин, Наджие Али Адем, Диляна Данаилова Василева, Християн Тодоров Христов

против: няма

Поради изчерпване на дневния ред закривам заседанието на Районната избирателна комисия

Свиквам следващото заседание на 25.2021. от 17:30 часа.

(Заседанието е закрито в 17:40 часа )

  ПРЕДСЕДАТЕЛ:

/Цонка Велкова/

СЕКРЕТАР:

 /Руслава Гаврилова/